അധികാരകൈമാറ്റം ജനങ്ങളുടെ അംഗീകാരത്തോടെ സമാധാനപരമായി വേണം താലിബാനുമായി സൗഹൃദത്തിന് തയ്യാറെന്ന് ചൈന ബെയ്ജിങ്: 16.08.2021 ചൈനയുമായി സഹകരിച്ചു പ്രവര്ത്തിക്കാമെന്ന താലിബാന്റെ നിലപാട് സ്വാഗതാര്ഹമെന്ന് ചൈനീസ് വിദേശകാര്യ വക്താവ് ഹൂ ചുന്യിങ്. താലിബാനുമായി സൗഹൃദത്തിന് തയ്യാറാണെന്നും ചൈന വ്യക്തമാക്കി.അഫ്ഗാനിസ്ഥാന്റെ പുനരുദ്ധാരണത്തിന് ചൈനയുടെ പങ്കാളിത്തം താലിബാന് അഭ്യര്ഥിച്ചുവെന്നും ചൈനീസ് വിദേശകാര്യ വക്താവ് വ്യക്തമാക്കി. അധികാരകൈമാറ്റം ജനങ്ങളുടെ അംഗീകാരത്തോടെ സമാധാനപരമായി വേണമെന്നും ചൈന നിര്ദേശിച്ചു.കൂടാതെ താലിബാനെ അനുകൂലിച്ച് പാകിസ്ഥാന് പ്രധാനമന്ത്രി ഇമ്രാന് ഖാനടക്കമുള്ളവര് രംഗത്തെത്തി. അഫ്ഗാനിസ്ഥാനില് ഇപ്പോള് പൊട്ടിച്ചത് അടിമത്തത്തിന്റെ ചങ്ങലകളാണെന്നാണ് ഇമ്രാന് അഭിപ്രായപ്പെട്ടത്. അഫ്ഗാന് ജനതയെ തുടര്ച്ചയായ സംഘര്ഷത്തിലേക്ക് തള്ളിവിടാതെ ചര്ചയിലൂടെ പരിഹാരം കാണണമെന്ന് പാകിസ്ഥാന് ആവശ്യപ്പെട്ടു. രാഷ്ട്രീയ പരിഹാരമാണ് ആവശ്യമെന്നും പാകിസ്ഥാന് വിദേശകാര്യമന്ത്രി ശാ മെഹമ്മൂദ് ഖുറേശി വ്യക്തമാക്കി. താലിബാന് അഫ്ഗാനിസ്ഥാന്റെ നിയന്ത്രണം ഏറ്റെടുത്തെന്ന യാഥാര്ഥ്യം അംഗീകരിക്കുന്നതായി ബ്രിടെന് വ്യക്തമാക്കി. ബ്രിടനും നാറ്റോ സൈന്യവും താലിബാനെതിരെ പോരാടാന് അഫ്ഗാനിലേക്ക് പോകില്ലെന്നും ബ്രിടന് പ്രതിരോധ സെക്രടറി ബെന് വെല്ലാസ് സ്കൈ ന്യൂസിലൂടെ വ്യക്തമാക്കി. താലിബാന്റെ കാര്യത്തില് വേണ്ടത്ര ഗൗരവത്തോടെ കാര്യങ്ങള് പഠിച്ച് വൈകാതെ ഒരു തീരുമാനം കൈക്കൊള്ളും എന്നാണ് റഷ്യന് പ്രസിഡന്റ് പുടിന്റെ പ്രതിനിധിയായ സമീര് കാബുലോവ് പറഞ്ഞത്.